KOMENTE TË PËRGJITHSHME

Mbi raportin e monitorimit të Ministrisë së Drejtësisë
për 12 mujorin e vitit 2021
1. Karakteristikat kryesore të shpenzimeve

Ministria e Drejtësisë, për vitin 2021, administroi dhe menaxhoi fondet publike sipas nëntë programeve të miratuara, konkretisht:

1. Planifikimi, Menaxhimi dhe Administrimi

2. Publikimet Zyrtare

3. Mjekësia Ligjore

4. Shërbimi për Çështjet e Birësimit

5. Agjencia e trajtimit të pronave 

6. Ndihma juridike

7. Shërbimi i Përmbarimit gjyqësor

8. Sistemi i Burgjeve

9. Shërbimi i Provës
Deri në fund të vitit 2021 situata në lidhje me realizimin e shpenzimeve faktike të buxhetit, krahasuar me planin me ndryshime, paraqitet si më poshtë:       
	Kod. Prog
	Programi
	% e Realizimit / Buxh. Rishikuar

	01110
	Planifikimi, Menaxhimi dhe Administrimi
	85.2

	01120
	Publikimet Zyrtare
	78.6

	01130
	Mjekësia Ligjore
	89.6

	01160
	Shërbimi për Çështjet e Birësimit
	89.2

	01180
	Agjencia e trajtimit të pronave 
	95.4

	03310
	Ndihma juridike
	44.9

	03350
	Shërbimi i Përmbarimit Gjyqësor
	88.1

	03440
	Sistemi i Burgjeve
	96.4

	03490
	Shërbimi i Provës
	86.5

	
	TOTALI
	94.6


Duke iu referuar shifrave për vitin 2021, vihet re një realizim i mirë shpenzimeve të fondeve buxhetore, përjashtim bëjnë programi “Nihma Juridike” me një realizim shumë ulët saktësisht 44.9% dhe kryesisht kontributi në shpenzimet korente, dhe programi “Publikimet Zyrtare” me 78.6% për të cilin ka kontribur mosrealizimi total i shpenzimeve kapitale.
Sipas zërave përbërës të shpenzimeve, situata për 12 mujorin e vitit 2021 paraqitet e tillë:                                                               

	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	79.2
	96.0

	01120
	Publikimet Zyrtare
	97.9
	0.0

	01130
	Mjekësia Ligjore
	89.5
	99.9

	01160
	Shërbimi për Çështjet e Birësimit
	89.0
	97.9

	01180
	Agjencia e trajtimit të pronave 
	95.5
	72.3

	03310
	Ndihma juridike
	44.2
	89.7

	03350
	Shërbimi i Përmbarimit gjyqësor
	92.9
	22.3

	03440
	Sistemi i Burgjeve
	97.8
	76.7

	03490
	Shërbimi i Provës
	86.5
	84.1

	
	TOTALI
	95.7
	80.9


Lidhur me shpenzimet korrente, vërejmë që përqindja e realizimit paraqitet shumë e mirë, konkretisht: Programi “Planifikim, menaxhim dhe administrimi” 79.2%, programi “Publikimet zyrtare” 97.9 %, programi “Mjekësia ligjore” 89.5%,  programi “Shërbimi për çështjet e birësimit” 89%, programi “Agjencia e trajtimit të pronave” 95.5%, programi “Ndihma Juridike” vazhdon të ketë një përqindje realizimi shumë të ulët prej 44.2% kjo pasi Drejtoria e Ndihmës Juridike është ka qenë në proces të rekrutimit të punonjësve të rinj që prej vitit 2020 dhe ende vazhdojnë vakancat, programi “Shërbimi i përmbarimit gjyqësor” 92.9%, Programi “Sistemi i burgjeve” 97.8% dhe Programi “Shërbimi i provës” 86.5%.

Lidhur me shpenzimet kapitale, përqindjet e realizimit janë kryesisht të larta, konkretisht: programi “Planifikim, menaxhim dhe administrimi” ka një realizim prej 96%, “Mjekësia Ligjore”  ka një realizim prej 99.9%, “Shërbimi për Çështjet e Birësimit” me 97.9%, “Ndihma juridike” me 89.7% dhe “Sistemi i burgjeve” me 76.7%. Programi “Shërbimi përmbarimor Gjyqësor” ka një ralizim të ulët të shpenzimeve kapitale pasi operatori fitues i procedures së prokurimit nuk mund të dorëzonte pajisjet elektronike. Ndërsa lidhur me programin “Publikimet Zyrtare”, realizimi i shpenzimeve kapitale ka dështuar plotësisht pasi nga AKSHI janë njoftuar se asnjë operator nuk u shpall fitues brenda vitit 2021.
Struktura e shpenzimeve për çdo program kundrejt totalit, sipas planit me ndryshime dhe realizimit faktik të vitit 2021, paraqitet sipas pasqyrës së mëposhtme:
Në përqindje

	
	Struktura për programet
	Buxheti Fillestar
	Buxheti me ndryshime
	Fakti 12-M 2021

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	6.2
	6.9
	6.2

	01120
	Publikimet Zyrtare
	0.7
	0.6
	0.5

	01130
	Mjekësia Ligjore
	0.9
	1.0
	0.9

	01160
	Shërbimi për Çështjet e Birësimit
	0.2
	0.1
	0.1

	01180
	Agjencia e trajtimit të pronave 
	24.4
	14.6
	14.8

	03310
	Ndihma juridike
	0.8
	0.8
	0.4

	03350
	Shërbimi i Përmbarimit gjyqësor
	1.9
	1.7
	1.6

	03440
	Sistemi i Burgjeve
	63.2
	72.5
	73.9

	03490
	Shërbimi i Provës
	1.7
	1.7
	1.6

	
	TOTALI
	100.0
	100.0
	100.0


Nga sa më sipër rezulton se programet me peshën më të madhe janë programet “Sistemi i Burgjeve” me 73.9% dhe “Agjencia e trajtimit të pronave” me 14.8% të shpenzimeve faktike të kryera nga Ministria e Drejtësisë për vitin 2021.
2. Performanca dhe statusi i produkteve të çdo programi 
Në programin “Planifikim, menaxhim, administrim” Për vitin 2021, programi “Planifikim, menaxhim dhe administrim” ka parashikuar 7 produkte nga të cilat përmendim: "Akte ligjore e nënligjore të hartuara dhe vlerësuara'' janë realizuar 1,224 akte ligjore dhe nënligjore nga 1,340 të planifikuara fillimisht për vitin 2021; “Profesione të lira të monitoruara” janë bërë 20 inspektime nga po aq të planifikuara për vitin 2021; “Përkthime zyrtare në fushën penale dhe civile” janë përkthyer 30,680 faqe nga 39,530 të planifikuara; “Mbikëqyrje dhe licencim i administratorëve të falimentit” janë realizuar 8 nga 13 praktika të parashikuara; “Përthithja e fondeve arkivore në gjykatë” janë realizuar 16,039 kërkesa për dosje nga 55,000 të planifikuara për tu realizuar fillimisht; lidhur me shpenzimet kapitale është likuiduar pagesa për detyrimet në lidhje me “Sistemin e qendërzuar të marrëdhënieve juridiksionale me jashtë dhe brenda vendit për të dhënat kriminale”, është paguar  TVSH e projektit Euralius dhe është blerë kasaforta dhe soft për magazinën, gjithashtu ka përfunduar hartimi i projektit “Rikonstruksion i Institucionit për Edukim dhe Rehabilitim të të Miturve”.
 Në programin “Publikimet Zyrtare” Për vitin 2021, janë parashikuar 4 produkte në këtë program: “Publikimi i fletores zyrtare” nga 213 akte të planifikuara për tu botuar përgjatë vitit 2021 janë realizuar 206 botime, “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 13 botime të planifikuara fillimisht është botuar vetëm 8; produkti “Botimi i Buletinit të Njoftimeve Zyrtare” nga 48 buletine të planifikuara janë botuar 34 buletine; ndërsa “Botimi elektronik i fletores zyrtare” janë publikuar 248 botime për gjithë vitin 2021. Qendra e Botimeve Zyrtare ka planifikuar “Blerje pajisje kompjuterike” e cila ka mbetur në proces prokurimi nga AKSHI dhe nuk arriti të finalizohej brenda vitit 2021.
 Në programin “Mjekësia Ligjore” Për vitin 2021 ka planifikuar 1 produkt  dhe 4 projekte investimi: për produktin “Akte ekspertimi mjeko-ligjore” janë kryer 14,616 akte ekspertimi nga 16,000 të planifikuara fillimisht për tu realizuar per perjudhën vjetore. Ndërsa lidhur me projektet e investimit për “Blerje pajisje autopsie dhe laboratorike” janë blerë 8 pajisje autopsie nga 10 të planifikuar ndërse fondet e lira të mbetura do të rialokohen në blerje pajisje elektronike konkretisht 3 kompjutera dhe printera për institucionin.
Në programin “Sistemi i burgjeve” Për vitin 2021, janë parashikuar disa produkte. Disa nga produktet janë për të matur performancë e Sistemit të Burgjeve, ndërsa disa janë projekte për përmirësimin e kushteve në sistemin penitenciar. Trajnimet e të dënuarve janë kryer sipas planifikimit kurse trajtimi me shërbim shëndetësor është sipas rasteve dhe në vazhdimësi për të sëmurët me sëmundje kronike. Për vitin 2021 numri i të dënuarve të trajtuar me shërbim shëndetësor ishte 344 raste. Rezultojnë 4,690 burra të dënuar; 67 të dënuara femra të trajtuara në kushte të veçanta të vuajtjes se dënimit, ky numër ka pësuar rritje për shkak të venimeve të reja të gjykatës; janë 23 të mitur të dënuar të cilët vuajnë dënimin në ambientet të përshtatshme për vuajtjen e dënimit. 
Lidhur me shpenzimet kapitale, për “Rikonstruksion i godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim)” kanë perfunduar punimet për rikonstruksionin e godinave. Ka përfunduar rikonstruksioni për godinën nr. 4 dhe nr.5 në IEVP Lezhë, Është lidhur kontrata dhe pritet dorëzimi për 4 autoburgje dhe për “Sisteme sigurie pajisje për Kontrollin dhe Monitorimin Elektronik”, është marrë në dorëzim seti i pajisjeve.
Në programin “Shërbimi i Përmbarimit Gjyqësor” Për vitin 2021 për produktin “Tituj ekzekutive të trajtuar në Shërbimin Përmbarimor” janë ekzekutuar 9,699 tituj ekzekutivë, kundrejt 13,142 tituj ekzekutivë të planifikuar. Ndërsa për sa i përket projekteve të investimit janë parashikuar “Blerje pajisjesh elektronike” për vitin 2021 u realizua procedura e prokurimit nga AKSHI por nuk u bë likudimi i faturës pasi operatori nuk mund të dorëzonte pajisjes brenda vitit.
Në programin “Ndihma Juridike” Për vitin 2021, janë planifikuar 2 produkte: “Raste ndihme juridike e ofruar falas paqësore dhe dytësore” dhe “Dhënia e ndihmës juridike për gratë”. Për arritjen e objektivave të programit u është dhënia e ndihmës juridike parësore dhe dytësore 788 personave nga 2,300 të planifikuara si dhe u është dhënë ndihme juridike 944 grave nga 1,000 të planifikuara për vitin 2021. Lidhur me projektet e investimit janë blerë 30 pajisje zyre dhe 26 pajisje elektronike të cilat janë marrë në dorëzim.
Në programin “Shërbimi për Çështjet e Birësimit” janë parashikuar 3 produkte “Birësime të realizuara brenda dhe jashtë vendit” janë 19 kërkesa për birësime nga 25 të planifikuara ndërsa lidhur me projektet e “Blerje pajisje zyre”  dhe “Blerje pajisje elektronike” janë marrë në dorëzim pajisjet.
Në programin “Shërbimi i Kthimit dhe Kompensimit të Pronave” janë planifikuar disa produkte ndër to përmendim: “Shpërndarje e fondit fizik dhe financiar” janë kompensuar 216 subjekte nga 800 të planifikuara fillimisht për këtë vit. Vërehet se për këtë produkt nuk ka patur shlyerje detyrimesh per 4 mujorin e fundit por vazhdon të jetë i njëjti raportim edhe për 8 mujorin.  “Numri i vendimeve të ankimuara në gjykatë” nga vendimet e nxjerra janë ankimuar 844 nga 1000 të planifikuara. Vonesat në këtë produkt kanë ardhur edhe si pasojë e daljes në pension të disa gjyqtarëve dhe si rezultat i reformes në sistemin në drejtësi, pra ulje e nr të gjyqtarëve ka sjell edhe ulje të ritmit të gjykimit të çështjeve; “Shpërndarja e fondit të ALUIZNI-it” duke përdorur fondet e mbartura nga ASHK janë likuiduar 1,338 aplikantë.
Në programin “Shërbimi i Provës” Për vitin 2021 janë parashikuar 3 produkt dhe 1 projekt investimi. Në këtë program raportohet të jenë mbikëqyrur 8,857 persona në të gjitha Degët e Shërbimit të Provës në rrethe dhe nga Drejtoria e Përgjithshme; “Persona të mbikëqyrur elektronikisht” nuk është realizuar pasi ka probleme teknike në pajisje; “Gra të përfshira në programin e ri-integrimit”, janë përfshirë 422 persona dhe “Të mitur në mbikëqyrje në shërbimin e provës” janë trajtuar 468. Ndërsa për shpenzimet kapitale është planifikuar “Blerje pajisje zyre” dhe “blerje pajisje elektronike të cilat janë marrë në dorëzim në fund të vitit.
Krahasimi i të dhënave faktike, të raportit të Ministrisë së Drejtësisë me të dhënat e thesarit, për të njëjtën periudhë raportuese, për vitin 2021.

Siç vihet re nga tabela e mësipërme, realizimi faktik për vitin 2021 raportuar nga Ministria e Drejtësisë, me të dhënat e nxjerrë nga sistemi i thesarit (në mijë lekë), përputhet në të gjitha programet si për shpenzimet korente ashtu edhe ato kapitale.
3. Informacion mbi volumin dhe madhësinë e ndryshimit të buxhetit. 

Për të 9 programet e kësaj ministrie situata në lidhje me ndryshimet në planifikim për vitin 2021, përfshirë këtu buxhetin fillestar, buxhetin e rishikuar, për shpenzimet korente dhe kapitale, paraqitet në tabelat e mëposhtme në mijë lekë:

	Programi
	Buxheti Fillestar
	Buxheti i Rishikuar
	Diferencat

	Planifikimi, Menaxhimi dhe Administrimi
	573,800
	578,895
	5,095

	Publikimet Zyrtare
	66,000
	50,778
	-15,222

	Mjekësia Ligjore
	81,000
	81,200
	200

	Shërbimi për Çështjet e Birësimit
	15,200
	10,750
	-4,450

	Agjencia e trajtimit të pronave
	2,250,000
	1,230,700
	-1,019,300

	Ndihma juridike
	75,000
	66,200
	-8,800

	Shërbimi i Përmbarimit gjyqësor
	173,000
	146,100
	-26,900

	Sistemi i Burgjeve
	5,818,900
	6,094,400
	275,500

	Shërbimi i Provës
	155,800
	145,700
	-10,100

	TOTALI
	9,208,700
	8,404,723
	-803,977


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet e fondit të veçante, të cilat për vitin 2021 u akorduan në buxhetin e institucioneve që në fillim të vitit dhe përdorimi i tyre do të bëhet rast pas rasti, për Ministrinë e Drejtësisë ky fond është 10 milionë lekë dhe 611.2 mijë lekë është për pagesën pas ndërprerjes së funksionit të fundit. Në zbatimit të Aktit Normativ nr. 26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, të ndryshuar janë pakësuar fonde në vlerën -29 milionë lekë ndërsa me Aktin Normativ nr. 34 datë 3.12.2022 janë pakësuar 1,057 milionë lekë. Gjithashtu nga zbatimi i VKM-së Nr.920 datë 25.11.2020 “Për trajtimin me pagë e shtesa mbi pagë dhe për procedurën e kompensimit financiar gjatë qëndrimit në punë të punonjësve të Policisë së Burgjeve”, si dhe VKM-së 1076, datë 24.12.2020 “Për disa ndryshime dhe shtesa në vendimin nr.555, datë 11.8.2011, të Këshillit të Ministrave, “Për miratimin e strukturës dhe të niveleve të pagave të punonjësve me arsim të lartë dhe të punonjësve të infermieristikës në sistemin e Ministrisë së Shëndetësisë dhe njësinë mjekësore ushtarake pranë Spitalit Universitar të Traumës, si dhe për trajtimin e personelit mjekësor në strukturat e forcave të armatosura”, të ndryshuar, ju akorduar 50 milionë lekë për sistemin e burgjeve. Ndërsa nga zbatimi i Vendimit të Këshillit të Ministrave nr. 871 datë 31.12.2021 “Për disa shtesa në vendimin nr.929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, ju akorduan 209 milionë lekë nga fondi rezervë...etj.
4. Komente të tjera
· Konstatojmë se raporti i monitorimit është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë dhe me analizë të shkaqeve që kanë sjellë mosrealizim të fondeve apo të produkteve. 

· Raporti i monitorimit, për vitin 2021 është i shoqëruar me anekset përkatëse të përditësuara sipas udhëzimit të sipërcituar, por konstatojmë se ka ndryshime të sasive të planifikuara të disa produkteve duke i vendosur vlerat e tyre të njëjta me sasitë faktike të realizuara për vitin 2021 (duke sjellë kështu artificialisht arritjen me 100% të objektivave). Këto ndryshime nuk janë argumentuar nga ana e Ministrisë së Drejtësisë. 
· Realizimi faktik i raportuar nga MD për vitin 2021, me atë të nxjerrë nga sistemi i thesarit, përputhet plotësisht në të gjitha programet në shpenzimet korente dhe në ato kapitale.
· Pjesë e raportit janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës.
· Në analizën narrative nuk është bërë pjesë përcaktimi i pikës 148 të Udhëzimit nr.1, datë 10.01.2022 “Për zbatimin e buxhetit të vitit 2022”, më poshtë cituar:

“Për plotësimin e anekseve të raporteve të monitorimit për vitin 2021 si dhe ato periodike dhe vjetore të vitit 2022, strukturat përgjegjëse për monitorimin e buxhetit dhe monitorimin e investimeve publike, në strukturat përgjegjëse për buxhetin në ML/IB, të dhënat do t’i sigurojnë nga raportet përkatëse të modulit të Monitorimit të Buxhetit dhe Portofolit të Projekteve (BPPM), në sistemin AFMIS. Këto të dhëna duhet të jenë të njejta me të dhënat e strukturave buxhetore përkatëse në Sistemin Informatik Financiar të Qeverisë (SIFQ). Nëse nuk janë të barabarta, kjo duhet të evidentohet nga ana e ML/IB në relacionin shoqërues të raporteve të monitorimit,  ku të jepen shpjegimet përkatëse. Gjithashtu në relacion duhet të evidentohen të gjitha problematikat që lidhen me përdorimin e raporteve të modulit të Monitorimit të Buxhetit dhe Portofolit të Projekteve (BPPM) me formatin apo përmbajtjen e tyre.

· Raporti i monitorimit është publikuar në faqen zyrtare të Ministrisë së Drejtësisë në linkun : https://www.drejtesia.gov.al/raportime/

